CELEX: 32020D0948
Language: bg
Date: 2020-06-26 00:00:00
Title: Решение (ЕС) 2020/948 на Съвета от 26 юни 2020 година за сключване, от името на Съюза, на Споразумението за общо авиационно пространство между Европейския съюз и неговите държави членки, от една страна, и Грузия, от друга страна

3.7.2020   
               
               
                  BG
               
               
                  Официален вестник на Европейския съюз
               
               
                  L 212/3
               
            
         РЕШЕНИЕ (ЕС) 2020/948 НА СЪВЕТА
         от 26 юни 2020 година
         за сключване, от името на Съюза, на Споразумението за общо авиационно пространство между Европейския съюз и неговите държави членки, от една страна, и Грузия, от друга страна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 100, параграф 2, във връзка с член 218, параграф 6, втора алинея, буква а), подточка v) и член 218, параграф 7 от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     Комисията договори от името на Европейския съюз и на неговите държави членки Споразумението за общо авиационно пространство с Грузия („Споразумението“) в съответствие с решението на Съвета, упълномощаващо Комисията да започне преговори.
                  
               
                     (2)
                  
                  
                     Споразумението беше подписано на 2 декември 2010 г., при условие че бъде сключено на по-късна дата, в съответствие с Решение 2012/708/ЕС на Съвета и на Представителите на правителствата на държавите членки на Европейския съюз, заседаващи в рамките на Съвета (2).
                  
               
                     (3)
                  
                  
                     Споразумението е ратифицирано от всички държави членки с изключение на Република Хърватия. Република Хърватия се присъединява към Споразумението в съответствие с процедурата, предвидена в Акта за присъединяване, приложен към Договора за присъединяване от 5 декември 2011 г. Съответният протокол за присъединяване на Република Хърватия бе подписан през ноември 2014 г.
                  
               
                     (4)
                  
                  
                     Споразумението следва да бъде одобрено от името на Съюза.
                  
               
                     (5)
                  
                  
                     В член 3 и член 4 от Решение 2012/708/ЕС се съдържат разпоредби относно вземането на решения и представителството във връзка с различни уредени в Споразумението въпроси. С оглед на Решението на Съда на Европейския съюз от 28 април 2015 г. по дело C-28/12 (3), прилагането на някои от тези разпоредби следва да бъде прекратено. Като се имат предвид Договорите, не са необходими нито нови разпоредби по тези въпроси, нито разпоредби за задължения на държавите членки за предоставяне на информация. Следователно член 3, параграфи 2 —5 и членове 4 и 5 от Решение 2012/708/ЕС следва да престанат да бъдат прилагани от датата на влизане в сила на настоящото решение.
                  
               ПРИЕ НАСТОЯЩОТО РЕШЕНИЕ:
         
            Член 1
            Споразумението за общо авиационно пространство между Европейския съюз и неговите държави членки, от една страна, и Грузия, от друга страна („Споразумението“) се одобрява от името на Съюза (4).
         
         
            Член 2
            Председателят на Съвета извършва от името на Съюза нотификацията, предвидена в член 29 от Споразумението.
         
         
            Член 3
            Позицията, която трябва да се заеме от Съюза по отношение на решенията на Съвместния комитет по член 22 от Споразумението, отнасящи се единствено до включването на законодателство на Съюза в приложение III към Споразумението (Правила, приложими за гражданското въздухоплаване), при условие за извършване на всички необходими технически корекции, се приема от Комисията след представянето ѝ за консултация на Съвета или негов подготвителен орган, в зависимост от решението на Съвета.
         
         
            Член 4
            Член 3, параграфи 2—5 и членове 4 и 5 от Решение 2012/708/ЕС престават да се прилагат от датата на влизане в сила на настоящото решение.
         
         
            Член 5
            Настоящото решение влиза в сила в деня на приемането му.
         
         
            Съставено в Брюксел на 26 юни 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (1)  Одобрение от 17 юни 2020 г. (все още непубликувано в Официален вестник).
         
            (2)  Решение 2012/708/ЕС на Съвета и на представителите на правителствата на държавите-членки, заседаващи в рамките на Съвета от 15 октомври 2010 г. за подписването и временното прилагане на Споразумението за общо авиационно пространство между Европейския съюз и неговите държави-членки, от една страна, и Грузия, от друга страна (ОВ L 321, 20.11.2012 г., стр. 1).
         
            (3)  ECLI:EU:C:2015:282.
         
            (4)  Текстът на споразумението е публикуван в ОВ L 321, 20.11.2012 г., стр. 3 заедно с решението за подписването му.